Diva Seroja

Diva Seroja ialah sebuah siri drama televisyen Malaysia 2023 arahan Mohd Fazli Yahya (Pali Yahya), dan dibintangi oleh Puteri Balqis, dan Harissa Adlynn. Siri ini memulakan tayangan di Slot Lestary TV3 Mulai 9 Jun 2023 menggantikan Adnan Runner.

Sinopsis 
Menceritakan tentang sekumpulan pelajar yang berbakat dalam bidang seni dan sukan. Mereka terkenal di kalangan pelajar dan guru Sri Seroja bukan sahaja kerana bakat mereka tetapi juga perangai mereka yang nakal dan sering membuat kekecohan di sekolah! 

Diva Seroja ini dianggotai oleh 5 pelajar iaitu Amanda (Puteri Balqis), Maya (Harissa Adlynn), Vivi (Amanda Tan), Shanty (Kashika Selvam), dan Leyla (Amira Syahira). Masing-masing mempunyai latar belakang keluarga yang berbeza dan sering menimbulkan masalah di sekolah kerana terbawa-bawa dengan masalah keluarga mereka di rumah. Setiap hari pasti ada sahaja masalah yang timbul di sekolah!

Perpindahan Cikgu Azlan (Nafiz Muaz), seorang cikgu yang memahami ahli Diva Seroja yang sedang menginjak dewasa, telah membuatkan mereka memberontak kerana tidak mahu kehilangan cikgu kesayangan mereka. Cikgu Azlan telah digantikan dengan Cikgu Suzila (Fasha Sandha), seorang guru yang berperwatakan lembut dan penyayang. Cikgu Suzila telah menarik kesemua ahli Diva Seroja untuk menyertai kelab kebudayaan. Dapatkah kelima-lima mereka menerima kehadiran Cikgu Suzila dan sekaligus mengubah perilaku mereka menjadi lebih baik? Berjayakah Cikgu Suzila membantu menyelesaikan konflik yang dihadapi oleh mereka?

Pelakon 
 Puteri Balqis sebagai Amanda
 Harissa Adlynn sebagai Maya
 Amanda Tan sebagai Vivi
 Kashika Selvam sebagai Shanty
 Nur Amira Syahira sebagai Leyla
 Fasha Sandha sebagai Cikgu Suzila
 Nafiz Muaz sebagai Cikgu Azlan
 Shazia Rozaini sebagai Cikgu Suzanne
 Nasz Sally sebagai Cikgu Mariaton
 Meor Mohd sebagai Cikgu Mukhriz
 Janet Khoo sebagai Pengetua Suminah
 Syazuwan Hassan sebagai Saifudin
 Atoi Tohet sebagai Mahfuz
 Azhar Amir sebagai Rahman

Rujukan 

Drama Melayu 2023